als_Latn dik_Latn sag_Latn
Pas publikimit të një dokumentit i cili i ishte ofruar Lëvizjes Vetëvendosje për një marrëveshje nga Aleanca për Ardhmërinë e Kosovës në vitin e kaluar kanë ardhur reagimet nga Lëvizja Vetëvendosje.
Zyrtari për media nga Lëvizja Vetëvendosje, Shkodran Hoti përmes një postimi në Facebook e ka quajtur AAK-në parti të vogël si dhe ka thënë se është e patolerueshme që qeverisja t'i lihet në dorë një njeriu që vuan nga mania për pushtet.
Postimi i plotë:
AAK duhet të pajtohet më faktin se është një parti e vogël, që asnjëherë përgjatë ekzistencës së saj nuk mundi të arrijë as 15 deputetë. AAK është një organizim me logiikë bajraktariste, me struktura ku rolin kyç e kanë familjarët e akrabatë e Ramushit. Aktualisht AAK është 3 herë më e vogël se VV. Prandaj, është e patolerueshme që qeverisja t'i lihet në dorë një njeriu që vuan nga mania për pushtet
als_Latn als_Latn als_Latn als_Latn